Adah Sharma

Adah Sharma - hind aktrisasi, u asosan hind va telugu tillaridagi filmlarda suratga tushadi. Sharma maktabni tamomlagach, 2008-yilda hind tilidagi “1920” filmida bosh rolni ijro etib, aktyorlik debyutini amalga oshirdi. Ushbu film muvaffaqiyatga erishdi. Uning filmdagi jin urayotgan ayol obrazi tanqidchilar tomonidan maqtovga sazovor boʻldi va u “Eng yaxshi ayol debyutanti” nominatsiyasi uchun Filmfare mukofotiga sazovor boʻldi. "Hasee Toh Phasee"(2014) romantik komediya filmi chiqqandan so'ng u Janubiy Hindiston kino sanoatiga kirib, telugu tilida filmlarda qatnasha boshladi.

Erta hayot va ta'lim 
Adah Sharma Bombayda(hozirgi Mumbay) tamil brahmanlari oilasida tugʻilgan. Uning otasi S.L. Sharma savdo dengiz flotida kapitan. Onasi esa klassik yo'nalish raqqosasi bo'lgan. U o'ninchi sinfda o'qiyotganida, u aktrisa bo'lishni xohlaydi. U maktabni tashlamoqchi edi, lekin ota-onasi uni hech bo'lmaganda maktabni tugatishini talab qilishdi. Oʻn ikkinchi sinfni tugatgach, u oʻqishni toʻxtatdi.

Sharma - gimnastikachi. U uch yoshidan beri raqsga tushadi va Mumbaydagi Natraj Gopi Krishna Kathak raqs akademiyasini bitirgan. U AQShda jazz va baletdan tashqari salsani to'rt oy davomida o'rgangan.

Faoliyati 

Kino sanoatiga kirib borishga urinib ko'rgan Sharma bir nechta rollar uchun imtihondan o'tdi, lekin jingalak sochlari tufayli yoki kasting direktorlari uni juda yosh deb bilgani uchun rad etilgan edi. Oxir-oqibat u Vikram Bhatt rejissori Rajneesh Duggal bilan raqobatda 2009-yilda "1920" hind filmida bosh ayol rolini egalladi. Uning jin urayotgan ayol obrazi tanqidchilar tomonidan bir ovozdan olqishlandi. The Times of India gazetasi muxbiri Nikxat Kazmi uni dastlabki roli bo'lishiga qaramasdan ajoyib ijrochi deb e'tirof etgan. Film tijoriy muvaffaqiyatga erishdi. Sharma 54-Filmfare mukofotlarida eng yaxshi ayol debyutant nominatsiyasini qo'lga kiritdi. Uch yil o'tgach, u o'zining navbatdagi rolini "Phhir" filmida ijro qildi. Ushbu filmda ham Vikram Bhatt va "1920" filmidagi hamkasbi Rajneesh Duggal bilan hamkorlik qilgan. Ammo film "1920" kabi yaxshi qabul qilinmadi. Kassada muvaffaqiyatsizlikka uchradi. Sharma uning ijrosi uchun har xil munosabat qabul qildi. Sujata Chakrabarti "bir daqiqa ham u ekstrasens bo'lish shiddatini ko'rsatolmadi" deb yozgan. Sify'dan Sonia Chopra "filmda yaxshi rol o'ynashi mumkin bo'lgan yagona odam bu Sharma" ekanligini aytdi. Uning uchinchi filmi, romantik komediya "Hum Hai Raahi Car Ke" deb nomlangan filmi ikki yil o'tib sahnaga chiqdi va tanqidiy va moliyaviy muvaffaqiyatsizlikka uchradi. 2014-yilda Sharmaning ikkita roli bor edi. Puri Jagannadning raqobatchisi bo'lgan Nithiinga qarshi rol ijro etgan "Heart Attack" romantik filmi Sharmaga ijobiy olqish olib keldi. Bu uning telugu tilidagi debyuti edi. Sidharth Malhotra va Parineeti Chopra bilan bir qatorda hind filmi "Hasee Toh Phasee"da rol ijro etgan edi. U o'zining qahramonini "zaif, ammo juda shahvoniy" deb ta'riflagan va telugu tilidagi diksiyasida ikki oy ishlagan. Sharma "Heart Attack"dagi ijrosi uchun ijobiy fikrlarni olishda davom etdi. The Times of Indiada u "tabiiy aktrisaga o'xshaydi va munosib ish qiladi", deb e'tirof etilgan. 1"23telugu.com" esa u "ajoyib debyutant" deb maqtalib o'tilgan Ikkala film ham tijoriy jihatdan muvaffaqiyatli boʻldi. "Hasee To Phasee" 2014 -yilning eng yuqori daromad keltirgan hind filmlaridan biri boʻldi va bu bilan Sharmaning ham aktrisa sifatidagi obro'yi oshib borardi.

Uning keyingi ikki filmi, telugu tilidagi oilaviy dramasi "S/O Satyamurti" edi. Unda u Allu Arjun va Samantha Ruth Prabhuga qarshi rol o'ynagan va Trivikram Srinivas tomonidan sahnalashtirilgan. Pavan Vadeyarning jangovar trilleri Rana Vikrama filmida Puneeth Rajkumar va Anjali bilan birga rol ijro etgan. Uning birinchi kannada loyihasi, 2015-yil aprel oyida ketma-ket kunlarda chiqdi. Ikkala film ham moliyaviy muvaffaqiyatlarga erishgan  edi. Birinchisi  80 crore dan ortiq pul yig'ib, tanqidchilarning turli vajlariga qaramay, barcha davrlarning eng yuqori daromad keltiruvchi telugu filmlaridan biri sifatida paydo bo'ldi. Keyingi filmi uchun u telugu romantik komediyasi bo'lgan "Subramanyam For Sale" filmida Sai Dharam Tejga qarama-qarshi rolda suratga tushdi. Rejissori Xarish Shankar film o'rtacha muvaffaqiyatga erishdi va Sharma o'zining ijrosi uchun yaxshi baho oldi. Hindiston moda taraqqiyoti federatsiyasining "India Runway Week" haftaligining 5-nashrida Sharma Shravan Kumar uchun rampa usulida yurib, goʻzal lehengada koʻzni qamashtirdi. Dizayner ushbu kolleksiyani astoydil ishlab chiqishgan edi va bu ishlar Sharmaning Hindistonda tezda mashhur qilib yuborgan edi.

Sharma 2016-yil fevral oyida uchta filmda sahnaga chiqdi, ulardan ikkitasi telugu tilida edi. Uning birinchi filmi "Garam" romantik komediyasi Madan tomonidan suratga olingan va u Aadi o'ynagan personajning sevgisi rolini o'ynagan. Uning keyingi filmi taniqli triller film "Kshanam" bo'lib, u sobiq sevgilisidan yordam so'ragan Svetaning asosiy rolini o'ynadi(Adivi Sesh). Yilning yakunida uning tamil tilidagi "Idhu Namma Aalu" deb nomlangan romantik komediyasida rol o'ynab o'sishda davom etadi. Uning navbatdagi chiqishi 2013-yilda suratga olingan “Komando: Bir kishilik armiya” filmining davomi boʻlgan “Komando 2” trilleri boʻlib, u Vidyut Jamvolga qarshi inspektor ayol bosh rolini oʻynaydi. Tijoriy nuqtai nazardan, film o'rtacha daromad keltirdi. 2020-yilda u "Pati patni aur panga" deb nomlangan MX PLAYER veb-serialida ayol rolini o'ynadi.

Filmografiyasi

Filmlari

Veb-seriyallari

Qisqa metrajli filmlar

Musiqa videolari

Manbalar

Havolalar 

 
 

Hindistonlik aktrisalar
Yashayotgan insonlar